CELEX: 32019R0886
Language: sl
Date: 2019-02-12 00:00:00
Title: Delegirana uredba Komisije (EU) 2019/886 z dne 12. februarja 2019 o spremembi in popravku Delegirane uredbe (EU) št. 480/2014 glede določb o finančnih instrumentih, možnostih poenostavljenega obračunavanja stroškov, revizijski sledi, obsegu in vsebini revizij operacij in metodologiji za izbor vzorca operacij ter glede Priloge III

29.5.2019   
               
               
                  SL
               
               
                  Uradni list Evropske unije
               
               
                  L 142/9
               
            
         DELEGIRANA UREDBA KOMISIJE (EU) 2019/886
         z dne 12. februarja 2019
         o spremembi in popravku Delegirane uredbe (EU) št. 480/2014 glede določb o finančnih instrumentih, možnostih poenostavljenega obračunavanja stroškov, revizijski sledi, obsegu in vsebini revizij operacij in metodologiji za izbor vzorca operacij ter glede Priloge III
         EVROPSKA KOMISIJA JE –
         ob upoštevanju Pogodbe o delovanju Evropske unije,
         ob upoštevanju Uredbe (EU) št. 1303/2013 Evropskega parlamenta in Sveta z dne 17. decembra 2013 o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo, o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo ter o razveljavitvi Uredbe Sveta (ES) št. 1083/2006 (1), zlasti členov 38(4), 39a(7), 40(4), 41(3), 42(6), točke (b) člena 61(3), drugega odstavka člena 68, prvega pododstavka člena 125(8), člena 125(9) in člena 127(7) Uredbe,
         ob upoštevanju naslednjega:
         
                     (1)
                  
                  
                     Delegirana uredba Komisije (EU) št. 480/2014 (2) med drugim določa posebna pravila o vlogi, obveznostih in odgovornosti organov, ki izvajajo finančne instrumente, ter o z njimi povezanih merilih za izbor in finančnih produktih. Zaradi spremembe naslova IV dela dva Uredbe (EU) št. 1303/2013 z Uredbo (EU, Euratom) 2018/1046 Evropskega parlamenta in Sveta (3) bi bilo treba v skladu s temi spremembami spremeniti Delegirano uredbo (EU) št. 480/2014.
                  
               
                     (2)
                  
                  
                     V členu 38(1) Uredbe (EU) št. 1303/2013 je bila uvedena nova možnost za združevanje sredstev iz skladov ESI s finančnimi produkti EIB v okviru Evropskega sklada za strateške naložbe, za kar so bili pogoji podrobno določeni v novem členu 39a Uredbe. Zato bi bilo treba pravno podlago in področje uporabe nekaterih določb Delegirane uredbe (EU) št. 480/2014 o vlogi, obveznostih in odgovornosti organov, ki izvajajo finančne instrumente, ter o z njimi povezanih merilih za izbor in finančnih produktih spremeniti, da se vključi tudi sklicevanje na člen 39a Uredbe (EU) št. 1303/2013.
                  
               
                     (3)
                  
                  
                     V členu 38(4) Uredbe (EU) št. 1303/2013 so bila pojasnjena pravila za neposredno dodelitev bankam ali institucijam v javni lasti. Člena 7 in 10 Delegirane uredbe (EU) št. 480/2014 bi bilo treba ustrezno spremeniti. Ker se spremembe iz člena 38 Uredbe (EU) št. 1303/2013 Evropskega parlamenta in Sveta uporabljajo od 1. januarja 2014, bi se morale tudi spremembe člena 7 Delegirane uredbe (EU) št. 480/2014 uporabljati od 1. januarja 2014. Ker se spremembe iz člena 39a Uredbe (EU) št. 1303/2013 Evropskega parlamenta in Sveta uporabljajo od 1. januarja 2018, bi se morala tudi sprememba člena 10 Delegirane uredbe (EU) št. 480/2014 uporabljati od 1. januarja 2018.
                  
               
                     (4)
                  
                  
                     Novi člen 43a Uredbe (EU) št. 1303/2013 pojasnjuje pravila, ki urejajo različno obravnavo vlagateljev pri delitvi dobička in tveganj. Člena 6(1) in 9(1) Delegirane uredbe (EU) št. 480/2014 bi bilo treba ustrezno spremeniti.
                  
               
                     (5)
                  
                  
                     Člen 40 Uredbe (EU) št. 1303/2013 je bil spremenjen, da se imenovanim organom omogoči pridobitev potrebnega zagotovila pri izpolnjevanju njihovih obveznosti glede preverjanja, pregledov in revizij na podlagi doslednih, kvalitativnih in pravočasnih poročil, ki jih predložijo EIB ali druge mednarodne finančne institucije, v katerih je država članica delničar. V skladu s tem in na podlagi pridobljenih izkušenj pri izvajanju člena 9(3) in (4) Delegirane uredbe (EU) št. 480/2014 bi bilo treba navedena odstavka črtati.
                  
               
                     (6)
                  
                  
                     Člen 9 Delegirane uredbe (EU) št. 480/2014 določa dodatna posebna pravila za upravljanje in nadzor finančnih instrumentov, vzpostavljenih na nacionalni, regionalni, transnacionalni ali čezmejni ravni. Poleg tega točka (c) odstavka 1 navedenega člena vsebuje napačen sklic na Uredbo (EU) št. 1305/2013 za EKSRP, ki bi ga bilo treba popraviti.
                  
               
                     (7)
                  
                  
                     Sklice v zadevnih določbah Delegirane uredbe (EU) št. 480/2014 bi bilo treba uskladiti s terminologijo v spremenjenih določbah Uredbe (EU) št. 1303/2013 v zvezi z neposredno dodelitvijo, različno obravnavo vlagateljev, pojmom „vlagatelj, ki deluje v skladu z načelom tržnega gospodarstva“ s področja državne pomoči ter jih prilagoditi, da bodo odražali enako obravnavo mednarodnih finančnih institucij in EIB v skladu s členom 40 Uredbe (EU) št. 1303/2013.
                  
               
                     (8)
                  
                  
                     Člen 61(8) Uredbe (EU) št. 1303/2013 je bil spremenjen z Uredbo (EU, Euratom) 2018/1046, da bi se določilo, da se ne uporablja za operacije, za katere podpora pomeni državno pomoč. Člen 19(6) Delegirane uredbe (EU) št. 480/2014 določa, da se določitev finančnih diskontnih stopenj izvede na ravni držav članic. Da bi zagotovili enoten in nemoten pregled velikih projektov z vidika kazalnikov finančne donosnosti za projekte, ki prejemajo državno pomoč, bi bilo treba člen 19(6) Delegirane uredbe (EU) št. 480/2014 črtati, da se omogočijo finančne diskontne stopnje po posameznih projektih, ki bodo odražale naravo vlagatelja ali sektorja.
                  
               
                     (9)
                  
                  
                     Poleg tega sta bila z Uredbo (EU, Euratom) 2018/1046 spremenjena člena 67 in 68 Uredbe (EU) št. 1303/2013 o možnostih poenostavljenega obračunavanja stroškov in uvedena člena 68a in 68b. Zato bi bilo treba člena 20 in 21 Delegirane uredbe (EU) št. 480/2014 ustrezno spremeniti, da se zagotovi pravilno sklicevanje na določbe Uredbe (EU) št. 1303/2013.
                  
               
                     (10)
                  
                  
                     V tej uredbi bi bilo treba določiti tudi posebna pravila v zvezi z revizijsko sledjo in revizijo operacij iz členov 25 in 27 Delegirane uredbe (EU) št. 480/2014 glede nove oblike podpore za dejavnosti s financiranjem, ki ni povezano s stroški iz točke (e) prvega pododstavka člena 67(1) Uredbe (EU) št. 1303/2013.
                  
               
                     (11)
                  
                  
                     Za zagotovitev skladnega pristopa k pridobitvi zagotovila o zanesljivosti podatkov v zvezi s kazalniki in mejniki je primerno v členu 27(2) Delegirane uredbe (EU) št. 480/2014 določiti, da bi moral biti ta element del revizijskega dela pri revizijah operacij.
                  
               
                     (12)
                  
                  
                     Člen 28(8) Delegirane uredbe (EU) št. 480/2014 določa postopek izbire vzorca, kadar se uporabljajo pogoji za dogovore o sorazmernem nadzoru iz člena 148(1) Uredbe (EU) št. 1303/2013. Za pojasnitev možnosti, ki jih ima na voljo revizijski organ, bi bilo treba določbo spremeniti tako, da se navede, da mora odločitev o uporabi izločitve ali zamenjave vzorčnih enot sprejeti revizijski organ na podlagi svoje strokovne presoje. Ob upoštevanju, da je bilo državam članicam to že pojasnjeno, je primerno, da se ta sprememba uporablja retroaktivno z veljavnostjo od datuma začetka veljavnosti te uredbe, kot je bila prvič sprejeta.
                  
               
                     (13)
                  
                  
                     Člen 28(9) Delegirane uredbe (EU) št. 480/2014 o metodologiji podvzorčenja bi bilo treba spremeniti, da se pojasnijo različne možne ravni podvzorčenja pri kompleksnih operacijah in zajamejo vse podrobnosti, vključno z nestatističnimi metodami vzorčenja in posebnimi značilnostmi operacij, ki se izvajajo v okviru cilja evropskega teritorialnega sodelovanja. Ob upoštevanju, da je bilo državam članicam to že pojasnjeno, je primerno, da se ta sprememba uporablja retroaktivno z veljavnostjo od datuma začetka veljavnosti te uredbe, kot je bila prvič sprejeta.
                  
               
                     (14)
                  
                  
                     Zaradi sprememb opredelitve pojma „upravičenec“ iz točke (a) člena 2(10) Uredbe (EU) št. 1303/2013, uvedene z Uredbo (EU, Euratom) 2018/1046, bi bilo treba ustrezno spremeniti nekatera podatkovna polja v Prilogi III k Delegirani uredbi (EU) št. 480/2014.
                  
               
                     (15)
                  
                  
                     V skladu s členom 149(3a) Uredbe (EU) št. 1303/2013 so bila o ukrepih, določenih v tej uredbi, opravljena posvetovanja s strokovnjaki, ki jih imenujejo države članice v skladu z načeli, določenimi v Medinstitucionalnem sporazumu o boljši pripravi zakonodaje (4).
                  
               
                     (16)
                  
                  
                     Da se zagotovi pravna varnost ter kar najbolj omejijo neskladnosti med spremenjenimi določbami Uredbe (EU) št. 1303/2013, ki se uporabljajo od 2. avgusta 2018 ali prej v skladu s členom 282 Uredbe (EU, Euratom) 2018/1046, in določbami te uredbe, bi morala ta uredba začeti veljati dan po objavi v Uradnem listu Evropske unije.
                  
               
                     (17)
                  
                  
                     Delegirano uredbo (EU) št. 480/2014 bi bilo zato treba ustrezno spremeniti in popraviti –
                  
               SPREJELA NASLEDNJO UREDBO:
         
            Člen 1
            Delegirana uredba (EU) št. 480/2014 se spremeni:
            
                        (1)
                     
                     
                        člen 6 se spremeni:
                        
                                    (a)
                                 
                                 
                                    podnaslov se nadomesti z naslednjim:
                                    „(tretji pododstavek člena 38(4) in člen 39a(7) Uredbe (EU) št. 1303/2013)“;
                                 
                              
                                    (b)
                                 
                                 
                                    v odstavku 1 se točka (d) nadomesti z naslednjim:
                                    
                                                „(d)
                                             
                                             
                                                je različna obravnava vlagateljev, ki delujejo v skladu z načelom tržnega gospodarstva, in EIB pri uporabi jamstva EU v skladu z Uredbo (EU) 2015/2017, kot je določena v členu 37(2)(c) in členu 43a Uredbe (EU) št. 1303/2013, sorazmerna s tveganji, ki jih ti vlagatelji nosijo, in omejena na potrebni minimum, da se takšni vlagatelji privabijo, kar se zagotovi z ustreznimi pogoji in postopkovnimi jamstvi.“;
                                             
                                          
                              
                  
                        (2)
                     
                     
                        člen 7 se spremeni:
                        
                                    (a)
                                 
                                 
                                    podnaslov se nadomesti z naslednjim:
                                    „(tretji pododstavek člena 38(4) in člen 39a(7) Uredbe (EU) št. 1303/2013)“;
                                 
                              
                                    (b)
                                 
                                 
                                    v odstavku 1 se uvodno besedilo nadomesti z naslednjim:
                                    
                                       „1.   Organ upravljanja se pri izbiri organa v skladu s točko (a) člena 38(4), podtočko (iii) točke (b) člena 38(4), točko (c) člena 38(4) in členom 39a(5) Uredbe (EU) št. 1303/2013, ki bo izvajal finančni instrument, prepriča, da zadevni organ izpolnjuje naslednje minimalne zahteve:“;
                                    
                                 
                              
                                    (c)
                                 
                                 
                                    odstavek 3 se nadomesti z naslednjim:
                                    
                                       „3.   Če organ, ki izvaja sklad skladov, vključno z EIB in mednarodno finančno institucijo, v kateri je država članica delničar, za izvajanje nalog pooblasti finančnega posrednika, zagotovi, da so v zvezi s tem finančnim posrednikom izpolnjeni zahteve in merila iz odstavkov 1 in 2.“;
                                    
                                 
                              
                                    (d)
                                 
                                 
                                    doda se naslednji odstavek 4:
                                    
                                       „4.   Brez poseganja v odstavek 3, če je organ, ki izvaja finančni instrument v skladu s členom 39a(5) Uredbe (EU) št. 1303/2013, EIB ali mednarodna finančna institucija, v kateri je država članica delničar, se odstavka 1 in 2 ne uporabljata.“;
                                    
                                 
                              
                  
                        (3)
                     
                     
                        v členu 8 se naslov nadomesti z naslednjim:
                        „(tretji pododstavek člena 38(4) in člen 39a(7) Uredbe (EU) št. 1303/2013)“;
                     
                  
                        (4)
                     
                     
                        člen 9 se spremeni:
                        
                                    (a)
                                 
                                 
                                    naslov se nadomesti z naslednjim:
                                    „Upravljanje in nadzor finančnih instrumentov iz točk (b) in (c) člena 38(1) Uredbe (EU) št. 1303/2013
                                    (člen 40(4) Uredbe (EU) št. 1303/2013)“;
                                 
                              
                                    (b)
                                 
                                 
                                    odstavek 1 se spremeni:
                                    
                                                (i)
                                             
                                             
                                                uvodno besedilo se nadomesti z naslednjim:
                                                
                                                   „1.   Pri operacijah, ki vključujejo podporo iz programov za finančne instrumente iz točk (b) in (c) člena 38(1) Uredbe (EU) št. 1303/2013, organ upravljanja poskrbi, da:“;
                                                
                                             
                                          
                                                (ii)
                                             
                                             
                                                točka (e) se spremeni:
                                                
                                                            (aa)
                                                         
                                                         
                                                            točka (ii) se nadomesti z naslednjim:
                                                            
                                                                        „(ii)
                                                                     
                                                                     
                                                                        dokumentacijo, iz katere so razvidni zneski prispevkov v finančni instrument iz vsakega programa in v okviru vsake prednostne osi, upravičeni izdatki v okviru programov, obresti in drugi dobički, ki jih ustvarja podpora iz skladov ESI, ter ponovna uporaba virov, ki se lahko pripišejo skladom ESI, v skladu s členi 43, 43a in 44 Uredbe (EU) št. 1303/2013;“;
                                                                     
                                                                  
                                                      
                                                            (ab)
                                                         
                                                         
                                                            točka (iv) se nadomesti z naslednjim:
                                                            
                                                                        „(iv)
                                                                     
                                                                     
                                                                        dokumentacijo, ki dokazuje skladnost s členi 43, 43a, 44 in 45 Uredbe (EU) št. 1303/2013;“;
                                                                     
                                                                  
                                                      
                                          
                              
                                    (c)
                                 
                                 
                                    v odstavku 2 se drugi pododstavek nadomesti z naslednjim:
                                    „Pri operacijah, ki vključujejo podporo iz programov za finančne instrumente v okviru EKSRP, revizijski organi zagotovijo, da so finančni instrumenti predmet revizije v celotnem programskem obdobju vse do zaključka, tako v okviru revizij sistemov kot v okviru revizij operacij v skladu s členom 9(1) Uredbe (EU) št. 1306/2013 Evropskega parlamenta in Sveta (*1).
                                    
                                       (*1)  Uredba (EU) št. 1306/2013 Evropskega parlamenta in Sveta z dne 17. decembra 2013 o financiranju, upravljanju in spremljanju skupne kmetijske politike in razveljavitvi uredb Sveta (EGS) št. 352/78, (ES) št. 165/94, (ES) št. 2799/98, (ES) št. 814/2000, (ES) št. 1290/2005 in (ES) št. 485/2008 (UL L 347, 20.12.2013, str. 549).“;"
                        
                                 
                              
                                    (d)
                                 
                                 
                                    odstavka 3 in 4 se črtata;
                                 
                              
                  
                        (5)
                     
                     
                        člen 10 se nadomesti z naslednjim:
                        
                           „Člen 10
                           Pravila o ustavitvi plačil finančnim instrumentom ter posledične prilagoditve vlog za plačilo
                           (člen 41(3) Uredbe (EU) št. 1303/2013)
                           Države članice in organi upravljanja lahko prispevke iz programov, namenjene finančnim instrumentom iz točk (a) in (c) člena 38(1) in finančnim instrumentom iz točke (b) člena 38(1), ki se izvajajo v skladu s točkami (a), (b) in (c) člena 38(4) Uredbe (EU) št. 1303/2013, ustavijo le, če prispevki še niso bili vključeni v vlogo za plačilo iz člena 41 navedene uredbe. Vendar pa se prispevki za finančne instrumente, ki se podpirajo iz ESRR, ESS, Kohezijskega sklada in ESPR, lahko umaknejo tudi, če se naslednja vloga za plačilo spremeni tako, da se ustrezni izdatki umaknejo ali nadomestijo.“;
                        
                     
                  
                        (6)
                     
                     
                        v členu 13 se odstavek 5 nadomesti z naslednjim:
                        
                           „5.   Če večino kapitala, vloženega v finančne posrednike, ki zagotavljajo lastniški kapital, zagotovijo vlagatelji, ki delujejo po načelu vlagatelja v tržnem gospodarstvu, in se prispevki iz programa zagotavljajo pari passu s temi vlagatelji, so stroški upravljanja in provizije za upravljanje skladni s tržnimi pogoji ter ne presegajo stroškov in provizij, ki bi jih plačali zasebni vlagatelji.“
                        
                     
                  
                        (7)
                     
                     
                        v členu 19 se odstavek 6 črta;
                     
                  
                        (8)
                     
                     
                        v členu 20 se podnaslov nadomesti z naslednjim:
                        „(drugi odstavek člena 68 Uredbe (EU) št. 1303/2013)“;
                     
                  
                        (9)
                     
                     
                        v členu 21 se podnaslov nadomesti z naslednjim:
                        „(drugi odstavek člena 68 Uredbe (EU) št. 1303/2013)“;
                     
                  
                        (10)
                     
                     
                        odstavek 1 člena 25 se spremeni:
                        
                                    (a)
                                 
                                 
                                    prvi pododstavek se spremeni:
                                    
                                                (i)
                                             
                                             
                                                točka (d) se nadomesti z naslednjim:
                                                
                                                            „(d)
                                                         
                                                         
                                                            v zvezi s stroški, določenimi v skladu s točko (d) člena 67(1) in točko (a) prvega odstavka člena 68 Uredbe (EU) št. 1303/2013 revizijska sled potrjuje in utemeljuje metodo izračuna, kadar je to primerno, in podlago, na kateri so bile določene pavšalne stopnje, ter upravičene neposredne stroške ali stroške, prijavljene v okviru drugih izbranih kategorij, za katere se uporablja pavšalna stopnja;“;
                                                         
                                                      
                                          
                                                (ii)
                                             
                                             
                                                vstavi se naslednja točka (da):
                                                
                                                            „(da)
                                                         
                                                         
                                                            v zvezi s financiranjem, ki ni povezano s stroški iz točke (e) prvega pododstavka člena 67(1) Uredbe (EU) št. 1303/2013, revizijska sled omogoča preverjanje izpolnjevanja pogojev financiranja in uskladitev z njimi povezanih podatkov, ki se nanašajo na pogoje za povračilo izdatkov;“;
                                                         
                                                      
                                          
                                                (iii)
                                             
                                             
                                                točka (e) se nadomesti z naslednjim:
                                                
                                                            „(e)
                                                         
                                                         
                                                            v zvezi s stroški, določenimi v skladu s točkama (b) in (c) prvega odstavka člena 68 ter členoma 68a(1) in 68b Uredbe (EU) št. 1303/2013, členom 14(2) Uredbe (EU) št. 1304/2013 pred začetkom veljavnosti Uredbe (EU, Euratom) 2018/1046 in členom 19 Uredbe (EU) št. 1299/2013, revizijska sled omogoča preverjanje utemeljenosti upravičenih neposrednih stroškov, za katere se uporablja pavšalna stopnja;“;
                                                         
                                                      
                                          
                              
                                    (b)
                                 
                                 
                                    drugi pododstavek se nadomesti z naslednjim:
                                    „Pri stroških iz točk (c) in (d) je mogoče na podlagi revizijske sledi preveriti, ali je metoda izračuna, ki jo je uporabil organ upravljanja, skladna s členom 67(5), členom 68 Uredbe (EU) št. 1303/2013 in členom 14(3) Uredbe (EU) št. 1304/2013 pred začetkom veljavnosti Uredbe (EU, Euratom) 2018/1046.“;
                                 
                              
                  
                        (11)
                     
                     
                        člen 27 se spremeni:
                        
                                    (a)
                                 
                                 
                                    odstavek 2 se spremeni:
                                    
                                                (i)
                                             
                                             
                                                v prvem pododstavku se doda naslednja točka (d):
                                                
                                                            „(d)
                                                         
                                                         
                                                            ali so podatki v zvezi s kazalniki in mejniki zanesljivi.“;
                                                         
                                                      
                                          
                                                (ii)
                                             
                                             
                                                vstavi se naslednji drugi pododstavek:
                                                „Za operacije, za katere se uporablja financiranje, ki ni povezano s stroški iz točke (e) prvega pododstavka člena 67(1) Uredbe (EU) št. 1303/2013, se uporabljata samo naslednja vidika iz točke (a): ali se operacija izvaja v skladu s sklepom o odobritvi ter v času revizije izpolnjuje vse veljavne pogoje v zvezi s svojo funkcionalnostjo, uporabo in cilji, ki jih je treba doseči.“;
                                             
                                          
                              
                                    (b)
                                 
                                 
                                    v odstavku 3 se doda naslednji pododstavek:
                                    „Pri operacijah, pri katerih se uporablja oblika podpore iz točke (e) prvega pododstavka člena 67(1) Uredbe (EU) št. 1303/2013, se pri revizijah operacij preveri, ali so izpolnjeni pogoji za povračilo izdatkov upravičencu.“;
                                 
                              
                  
                        (12)
                     
                     
                        člen 28 se spremeni:
                        
                                    (a)
                                 
                                 
                                    odstavek 8 se nadomesti z naslednjim:
                                    
                                       „8.   Kadar se uporabljajo pogoji za sorazmerni nadzor iz člena 148(1) Uredbe (EU) št. 1303/2013, lahko revizijski organ enote iz navedenega člena izključi iz populacije, na kateri se izvaja vzorčenje, ali pa jih ohrani v populaciji, na kateri se izvaja vzorčenje, in jih nadomesti, če so izbrane. Odločitev o uporabi izključitve ali nadomestitve vzorčnih enot bi moral sprejeti revizijski organ na podlagi svoje strokovne presoje.“;
                                    
                                 
                              
                                    (b)
                                 
                                 
                                    v odstavku 9 se drugi in tretji pododstavek nadomestita z naslednjim:
                                    „Vendar pa se lahko revizijski organ odvisno od značilnosti vzorčne enote odloči, da bo uporabil podvzorčenje. Metodologija za izbiro podvzorčnih enot upošteva načela, ki omogočajo projekcijo na ravni vzorčne enote.“;
                                 
                              
                  
                        (13)
                     
                     
                        Priloga III se spremeni:
                        
                                    (a)
                                 
                                 
                                    podatkovno polje 2 se nadomesti z naslednjim:
                                    „Informacija o tem, ali je upravičenec oseba javnega ali zasebnega prava ali fizična oseba“;
                                 
                              
                                    (b)
                                 
                                 
                                    podatkovno polje 46 se nadomesti z naslednjim:
                                    „Znesek upravičenih izdatkov v zahtevku za plačilo, ki so podlaga za vsako plačilo upravičencu, ki mu je pri operacijah, pri katerih se uporablja oblika podpore iz točke (e) prvega pododstavka člena 67(1) Uredbe (EU) št. 1303/2013, dodan sklic na ustrezno izpolnjen pogoj financiranja“;
                                 
                              
                                    (c)
                                 
                                 
                                    podatkovno polje 80 se nadomesti z naslednjim:
                                    „Skupni znesek upravičenih izdatkov, ki jih je imel in plačal upravičenec pri izvajanju operacije, v vsaki vlogi za plačilo, ki mu je pri operacijah, pri katerih se uporablja oblika podpore iz točke (e) prvega pododstavka člena 67(1) Uredbe (EU) št. 1303/2013, dodan sklic na ustrezno izpolnjen pogoj financiranja“;
                                 
                              
                                    (d)
                                 
                                 
                                    podatkovno polje 87 se nadomesti z naslednjim:
                                    „V primeru državne pomoči, za katero se uporablja člen 131(5) Uredbe (EU) št. 1303/2013: v vlogo za plačilo vključeni znesek predplačila, zajet z izdatki, ki jih je v treh letih po izplačilu predplačila plačal upravičenec, ali če se je država članica odločila, da je upravičenec organ, ki dodeli pomoč v skladu s točko (a) člena 2(10), organ, ki je prejel pomoč“;
                                 
                              
                                    (e)
                                 
                                 
                                    podatkovno polje 88 se nadomesti z naslednjim:
                                    „V primeru državne pomoči, za katero se uporablja člen 131(5) Uredbe (EU) št. 1303/2013: v vlogo za plačilo vključeni znesek, izplačan v okviru operacije kot predplačilo upravičencu, ali če se je država članica odločila, da je upravičenec organ, ki dodeli pomoč v skladu s točko (a) člena 2(10), organu, ki je prejel pomoč, ki ni zajet z izdatki, ki jih je plačal upravičenec, in za katerega obdobje treh let še ni poteklo“
                                 
                              
                  
         
            Člen 2
            Točka (c) člena 9(1) Delegirane uredbe (EU) št. 480/2014 se popravi:
            
               
                           „(c)
                        
                        
                           se preverjanja upravljanja izvajajo v celotnem programskem obdobju ter med oblikovanjem in izvajanjem finančnih instrumentov v skladu s členom 125(4) Uredbe (EU) št. 1303/2013 glede ESRR, ESS, Kohezijskega sklada in ESPR ter v skladu s členom 58(1) in (2) Uredbe (EU) št. 1306/2013 glede EKSRP;“.
                        
                     
         
         
            Člen 3
            Ta uredba začne veljati dan po objavi v Uradnem listu Evropske unije.
            Točka 2 člena 1 se uporablja od 1. januarja 2014.
            Točka 5 člena 1 se uporablja od 1. januarja 2018.
            Točka 12 člena 1 in člen 2 se uporabljata od 14. maja 2014.
         
         
            Ta uredba je v celoti zavezujoča in se neposredno uporablja v vseh državah članicah.
            V Bruslju, 12. februarja 2019
            
               
                  Za Komisijo
               
               
                  Predsednik
               
               Jean-Claude JUNCKER
            
         
         
            (1)  UL L 347, 20.12.2013, str. 320.
         
            (2)  Delegirana uredba Komisije (EU) št. 480/2014 z dne 3. marca 2014 o dopolnitvi Uredbe (EU) št. 1303/2013 Evropskega parlamenta in Sveta o skupnih določbah o Evropskem skladu za regionalni razvoj, Evropskem socialnem skladu, Kohezijskem skladu, Evropskem kmetijskem skladu za razvoj podeželja in Evropskem skladu za pomorstvo in ribištvo ter o splošnih določbah o Evropskem skladu za regionalni razvoj, Evropskem socialnem skladu, Kohezijskem skladu in Evropskem skladu za pomorstvo in ribištvo (UL L 138, 13.5.2014, str. 5).
         
            (3)  Uredba (EU, Euratom) 2018/1046 Evropskega parlamenta in Sveta z dne 18. julija 2018 o finančnih pravilih, ki se uporabljajo za splošni proračun Unije, spremembi uredb (EU) št. 1296/2013, (EU) št. 1301/2013, (EU) št. 1303/2013, (EU) št. 1304/2013, (EU) št. 1309/2013, (EU) št. 1316/2013, (EU) št. 223/2014, (EU) št. 283/2014 in Sklepa št. 541/2014/EU ter razveljavitvi Uredbe (EU, Euratom) št. 966/2012 (UL L 193, 30.7.2018, str. 1).
         
            (4)  Medinstitucionalni sporazum med Evropskim parlamentom, Svetom Evropske unije in Evropsko komisijo o boljši pripravi zakonodaje z dne 13. aprila 2016 (UL L 123, 12.5.2016, str. 1).